Blu-ray

Blu-ray soitin|thumb|right|250px

Blu-ray on Philipsin ja Sonyn UDO- (Ultra Density Optical) ja Pioneerin DVDR Blue -tutkimusprojektien yhteistyössä syntynyt levyformaatti. Nimi tulee siitä, että levyjen luentaan käytetään lyhytaaltopituista (violetin väristä) ns. "sinistä laseria" tavanomaisen punaisen sijaan. Tämä mahdollistaa sen, että levylle voidaan tallentaa enemmän dataa kuin nykyisille DVD- ja CD-levyille. Yhden yksipuolisen ja -kerroksisen levyn tallennuskapasiteetti on noin 25 gigatavua, kaksikerroksisen 50 gigatavua ja neljäkerroksisen 100 gigatavua. Kuva tallennetaan levylle käyttäen MPEG-2-, MPEG-4-, H.264/AVC- tai VC-1-koodekkia. Blu-rayn kirjoitusnopeus 1x:llä on 36 megabittiä sekunnissa (4,5 Mt/s) ja 2x 72 megabittiä sekunnissa (9 Mt/s). Blu-ray-elokuvien suurin datavirta on 54 megabittiä sekunnissa (1.5x), joista maksimissaan 40 Mb/s on varattu kuvalle ja 48 Mb/s kuvalle ja äänelle yhteensä. HD DVD:llä vastaavat luvut ovat 36.55 Mb/s, 29.4 Mb/s ja 30.24 Mb/s. Blu-ray-levyn kapasiteetti on 66 prosenttia suurempi kuin HD DVD:n per kerros. Nykyisin HD DVD -laitteiden valmistus on lopetettu Blu-Rayn syrjäytettyä sen.

Suomen markkinoille ensimmäiset Blu-ray-soittimet ilmaantuivat vuoden 2006 lopulla. Blu-rayta käyttävä PlayStation 3 -pelikonsoli ilmestyi Suomen markkinoille maaliskuussa 2007.


 * Seuraavat HDTV-valmistajat tekevät Blu-ray-soittimia: Hitachi, LG, Panasonic, Philips, Pioneer, Samsung, Sharp ja Sony.
 * Lähes kaikki uusimmat tietokonemallit tukevat Blu-rayta.
 * Kaikki kahdeksan Hollywoodin suurinta studiota julkaisevat elokuvia Blu-ray-levyillä (Buena Vista Pictures Distribution, 20th Century Fox, Sony, Metro-Goldwyn-Mayer (MGM), Lions Gate Entertainment, Warner Bros, Universal Studios ja Paramount Pictures).

Blu-ray vs. HD DVD
Blu-ray kilpaili HD-soittimien markkinoilla HD DVD:n kanssa. Blu-rayn eduksi nähtiin HD DVD:tä suurempi tallennuskapasiteetti. Blu-rayn haittana pidettiin kilpailevaa formaattia kalliimpaa hintaa, aluekoodeja ja tuotantokustannuksia.

Yhdysvalloissa Blu-ray-tallennemyynti ohitti HD DVD:n maaliskuussa 2007. Blu-ray-levyjen kauppaa edesauttoi Playstation 3 -pelikonsoli. Helmikuussa 2008 Toshiba ilmoitti lopettavansa HD DVD -laitteiden valmistamisen, myymisen ja markkinoinnin, mikä käytännössä tarkoitti, että Blu-ray voitti näiden kahden formaatin välisen niin kutsutun formaattisodan.

Blu-ray vs. IPTV
Näyttää siltä, että Blu-ray tulee vakiintumaan teräväpiirto-ohjelmien tallennusformaattina. Se ei kuitenkaan nykyisten arvioiden mukaan tule olemaan pitkäikäinen. Samsungin Britannian johtaja Andy Griffiths ennusti 2008, että formaatilla on noin viisi vuotta elinaikaa, sillä verkkojen kautta ladattavat IPTV-palvelujen voi odottaa korvaavan fyysisen levyn. Vuosia kestänyt taistelu HD DVD -formaattia vastaan haittasi myös voittajaa Blu-raytä. Näin verkon kautta tapahtuvat latauspalvelut saivat lisäaikaa tekniikkojensa kehittämiseen. Samsung onkin sijoittanut verkkoyhteyksien parantamiseen, joka on osaltaan myös nakertanut Blu-rayn myyntiä.

Suojaus
Blu-ray käyttää HD DVD:n tapaan AACS- eli Advanced Access Content System -salausta levyn sisällön suojaamiseen. Jokaisella lisensoidulla mediasoittimella on omat salausavaimensa (player key). Levyn sisältö avataan title keyllä, lasketaan media keysta ja levyn Volume ID:sta, joka on levylle tallennettu sarjanumero. Näiden yhdistelmä avattuna on Volume Unique Key (Kvu). Volume ID:n lukemiseen tarvitaan Blu-ray-asemassa AACS LA:n allekirjoittama sertifikaatti, Private Host Key.

Luvulla avataan title key, jota käytetään salatun sisällön avaamiseen. Title key on tallennettu levylle muutamaan sataan kertaan käyttäen eri soittimien media keyita. Näin levyvalmistajat voivat "peruuttaa" tietyn soittimen lisenssin, jos sen salausavain paljastuu, ja jättää uusilta levyiltä pois kyseisen soitinmallin avaimella avautuvan salausavaimen.

AACS:n lisäksi Blu-ray tukee varakeinona BD+-suojausta, jolla oli tarkoitus korvata ajan mittaan murtuva AACS. AnyDVD HD -ohjelmaa kehittävä SlySoft ilmoitti marraskuussa 2007 ohjelman pystyvän ohittamaan myös BD+:n.

Suojausavainten päivitysten takia Blu-ray-soittimien ohjelmisto ja sen sisältämät avaimet on päivitettävä silloin tällöin, jotta uutta sisältöä voidaan toistaa.

Murtuminen
Vuoden 2007 tammikuussa uutisoitiin, että Muslix64-nimeä käyttävä krakkeri oli löytänyt keinon kiertää AACS-suojaus, aluksi samaa suojausta käyttävillä HD-DVD-levyllä. Muutaman viikon päästä ilmestyi myös ohjelma, jolla oli mahdollisuus varmuuskopioida Blu-ray-levy tietokoneen kiintolevylle. Ensimmäiset HD DVD -elokuvan kopiot julkaistiin netissä 17. tammikuuta 2007.

Krakkerit löysivät joidenkin HD DVD- ja Blu-ray-nimikkeiden salausavaimia mediasoitinten jäljiltä tietokoneen muistista, jolloin levyjen sisältö on pystytty kopioimaan. Tämä osoittaa kuitenkin PC:n suojaukseen kiinteästi liittyvän puutteen – mediasoittimen on pidettävä salausavainta jossain kohdassa RAM-muistia, jolloin se voidaan aina löytää, viimeistään virtuaalikoneen avulla. Tämän estämiseksi koko PC:n arkkitehtuuri pitäisi muuttaa, tai sitten levyn toistaminen PC:llä pitäisi estää kokonaan jättämällä avaimet myöntämättä yhdellekään mediasoittimelle. Sisällön avaaminen ei sinänsä tarkoita, että kopioituja levyjä voisi toistaa esimerkiksi PlayStation 3:ssa tai erillisessä Blu-ray-soittimessa.

Huhtikuussa 2007 AACS LA lähetti useille verkkosivuilla vaatimuksia, joissa vaadittiin Yhdysvaltain Digital Millennium Copyright Actin perusteella poistamaan niillä esiintyvä 128-bittinen luku, joka oli ensimmäinen paljastunut processing key. AACS LA ilmoitti myös 16. huhtikuuta että eräiden mediasoittimien avaimet on peruutettu, ja niillä ei voi toistaa 23. huhtikuuta jälkeen masteroituja levyjä. 17. huhtikuuta Internetissä julkaistiin kuitenkin uusi The Matrix Trilogy -levyn arvosteluversiosta saatu avain. Kaikki käyttöön tulleet uudet avaimet ovat paljastuneet muutaman päivän viiveellä.

Katso myös

 * HD DVD
 * BackupHDDVD
 * Teräväpiirtotelevisio
 * IPTV

Aiheesta muualla

 * Blu-ray.com
 * Difference Blu-ray and HD-DVD

Blu-ray Disc قرص بلوراي Cakram Blu-ray Cakera Blu-ray ব্লু-রে ডিস্ক Cakram Blu-ray Blu-ray Disc Blu-ray диск Blu-ray Blu-ray Blu-ray Disc Blu-ray Disc Blu-ray Disc Blu-ray Disc Blu-ray Disc Blu-ray Disc Blu-radia disko Blu-ray fa:دیسک بلو-ری Disque Blu-ray Blu Ray 블루레이 디스크 Blu-ray Disc ब्लू-रे डिस्क Blu-ray Disc Blu-ray Disc Blu-ray Blu-ray Disc Blu-Ray დისკი Blu-ray Disc Blu-ray Disc Blu-ray Disc Blu-ray disc Blu-ray диск ബ്ലൂ റേ ഡിസ്ക് Blu-ray Blu-ray Disc Disco Blu-ray Blu-ray Disc Blu-ray Disc pnb:بلو رے ڈسک Blu-ray Disco blu-ray Blu-ray Blu-ray Disc Blue-ray Disk Blu-Ray Disc Blu-ray Disc Blu-ray Blu-ray Disc Блу-реј диск Blu-ray Disc Blu-ray-skiva BlueRay Disk நீலக்கதிர் வட்டு บลูเรย์ Đĩa Blu-ray Blu-ray Blu-ray Disc Blu-ray Disc wuu:孛路內 (Blu-Ray) Blu-ray Disc 藍光光碟